
Cauze ale numeroaselor pierderi umane: 


- „Comandamente nepregătite au dus la nepregătirea 


ALESANDRU DUTU ofiţerilor”. 
R RAZBOIUL - „Nepregătirea acestora a provocat pe cea a soldaţilor şi 
subofiterilor. Totul se inlantuie într-un organism. Totul 
(1941-1945) porneşte de la cap”. 
O ALTĂ ABORDARE In Marele Stat Major trebuie un suflu nou de energie, de 


conştiinţă, de muncă pe brânci, de acţiune coordonată, 
încadrată, condusă. 
- „Mulţi combatanți nu au văzut un car de luptă decât pe 
front”. 
- „Nu se pot cere unui ostaş român calităţile soldatului 
german atât timp cât nu este pus cel putin în condițiuni 
apropiate de pregătirea de război, dotare, echipare, 
tratament etc.”. 
"Numeroasele pierderi umane înregistrate de Armata 4 
® . română în bătălia de la Odessa, 69 de zile de luptă (92.545 
WA militari — 1.341 pe zi, din care 17.729 morţi - 256 pe zi, 
M 63.345 răniţi - 917 pe zi şi 11.471 dispăruţi - 166 pe zi) au 
. fost determinate atât de indarjirea cu care au luptat trupele 
sovietice, cât şi propriile greşeli de concepţie și conducere 
¥ 4 a trupelor, de executare a misiunilor de lupta, de 
TRS Dutu_ Razboiuhsiicenta dotarea a unităţilor cu armament şi tehnică de 
1945_2023.jpg) luptă. 


Referindu-se la toate acestea şi la altele pe care le ştia 
foarte bine, mareşalul lon Antonescu considera că ele s-au datorat modului superficial în care a fost 
făcută pregătirea armatei în perioada interbelică: ,Greselilor comise timp de 20 de ani, care nu puteau 
fi decât dezastruoase, comandamente nepregătite au dus la nepregătirea ofiţerilor, iar nepregătirea 
acestora a provocat pe cea a soldaţilor şi subofiterilor. Totul se inlantuie într-un organism. Totul 
porneşte de la cap. Conducerea politică a statului şi în consecinţă cea militară nu putea duce decât la 
ceea ce a dus: la dezastru”. 


Chiar dacă mareşalul lon Antonescu s-a derobat de orice responsabilitate, cu toate că era cel mai 
mare în grad și în funcţie pe frontul Odessei, avea dreptate pentru că analiza bătăliei relevă mari 
greşeli la nivelul concepţiei de acţiune și a conducerii generale, trupele fiind angajate într-o bătălie de 
uzură, cu numeroase atacuri frontale, timide, desfăşurate, de regulă, cu forte de valoare regiment - 
batalion şi nu prin manevre ample, îndrăzneţe sau cu atacuri în forţă, care să valorifice potenţialul 
brigăzilor de cavalerie şi pe cel al Diviziei blindate. 


- Divizia blindată, de exemplu, a fost întrebuințată fractionat, pe companii şi chiar pe plutoane, 
blindatele devenind astfel ineficiente. Faptul este surprinzător, mai ales că pe frontul Odessei s-a 
aflat, în majoritatea timpului, comandanţi cu pretenţii (unii dintre ei confirmându-şi valoarea în 
perioada următoare), precum maresalul lon Antonescu, generalii Alexandru loanitiu, llie Steflea, 
Nicolae Dăscălescu, Nicolae Sova si multi alti foşti profesori la Şcoala Superioară de Război sau 
teoreticieni militari. 


Lipsuri numeroase s-au înregistrat şi la nivelul încadrării, deficitară atât la ofiţeri cât si la subofiteri, 
deşi trecuseră doar câteva luni de la angajarea în război şi nu se puneau probleme pentru 
completarea pierderilor umane şi materiale: 


- Încadrarea insuficientă a fost determinată de cauze de natură obiectivă (pierderi mari înregistrate în 
rândul ofiţerilor activi tineri, care s-au dovedit a fi cei mai bine pregătiţi profesional, dar în rândul 
ofiţerilor de rezervă, neinstruiti cum trebuie în perioada interbelică), dar şi subiective (numeroase 
scutiri de mobilizare sub pretexte diverse etc.). 


- Scutirile de mobilizare acordate personalului de la vatră şi mobilizările pentru lucru au creat mari 
dificultăţi procesului de mobilizare a armatei, în special în ceea ce priveşte specialiştii, în majoritate 


elemente tinere. Atitudinea ,,ironica” a unora dintre aceştia fata de cei plecaţi pe front a influenţat 
negativ moralul luptătorilor şi pe cel al familiilor acestora. 


- Recompletarea pierderilor s-a facut de multe ori cu oameni neinstruiti sau instruiți pentru alte 
specialităţi decât cele pentru care au fost numiţi, fiind introduşi deseori în luptă fără să îşi cunoască 
şefii şi camarazii. „Acest fapt - concluziona colonelul E. Borcescu, şeful Secţiei 1 a Marelui Cartier 
General, le-a prilejuit o stare psihologică de inferioritate şi scăderea facultăţilor necesare unui luptător 
lucid şi conştient de rolul său. La cea mai mică reacțiune a inamicului au părăsit poziţia şi 
armamentul, fără să fi schiţat măcar o cât de slabă rezistenţă”. 


- Pe măsură ce s-au înregistrat pierderi, în special la ofiţeri, s-a ajuns la o încadrare neomogenă (cei 
nou veniţi proveneau în majoritate din elemente în vârstă şi neinstruite), care a slăbit coeziunea 
unităţilor şi solidaritatea ostăşească pe câmpul de luptă. 


- Insuficient încadrate, au fost și unitățile de marș, inclusiv la nivelul comandanților, multi fiind „mereu 
cu grija de a se aranja şi a se strecura cu cat mai puţine eforturi”. „Cu astfel de elemente disparate ca 
suflet şi ca instrucţie - aprecia acelaşi colonel E. Borcescu - a fost normal să nu se poată încadra 
unităţi omogene, capabile la nevoie de dăruire totală pentru un ideal superior”. 


Instrucţia sumară a provocat, la rându-i, greşeli de execuţie pe câmpul de luptă, lipsă de 
combativitate, frică, sensibilitae în special în cazul luptei contra tancurilor inamice (din fericire nu prea 
multe la Odessa), chiar panică, mai ales acolo unde fuseseră înregistrate pierderi în rândul ofiţerilor 
activi şi a gradatilor. 


- „Mulţi combatanți nu au văzut un car de luptă decât pe front. În schimb, toate efectele 
nemaipomenite ale atacului cu care (de luptă — n.a.) erau cunoscute din auzite, iar imaginaţia a 
completat restul” - constata generalul Alexandru Gavrilescu, şeful Secţiei Operatii a Marelui Stat 
Major. Situaţia avea să se repete, cu consecinţe şi mai dramatice, în Cotul Donului şi în Stepa 
Kalmucă. 


- Cu teamă au fost întrebuințate, iniţial, şi grenadele. Deseori efectul focului de infanterie a fost foarte 
slab, „regina bătăliei” mişcându-se cu „o încetineală exasperantă”, aşa cum releva un document din 
epocă. După constatări răutăcioase, dar şi adevărate, făcute de artileriesti, infanteriia a solicitatprea 
des focul artileriei „chiar dacă doi ruşi se ridicau în picioare”. 


- La începutul războiului, camuflarea a fost pusă pe planul al doilea, iar în multe situaţii „forfoteala” 
ostaşilor s-a dovedit a fi la fel de condamnabilă. Cei care „au făcut pe vitejii” au plătit deseori cu viaţa. 
Treptat, treptat, însă experienţa pierderilor inutile a facut să se ajungă la ascunderea „ţigării aprinse”. 


- Deşi camaraderia a fost un fapt real pe câmpul de luptă numeroase au fost şi situaţiile în care mulţi 
apreciau că „trebuie să ajute, dar aşteptau ca ajutorul să-l dea altul”. Aceasta s-a datorat deselor 
schimbări intervenite în ordinea de bătae a unităţilor, care au făcut ca oamenii să nu se conoască 
bine, să nu se împrietenească şi să nu îşi asigure la nevoe ajutor necondiţionat. 


Consecințe negative extrem de mari a avut şi insuficienta pregătire a ofiţerilor de rezervă şi a 
subofiterilor, „uitaţi de guvernanti în perioada interbelică, spre deosebire de situaţia din armata 
germană, în care rezervistii si subofiterii au avut un rol considerabil la menţinerea poziţiilor de luptă, 
chiar în condiţii de inferioritate numerică, în special în partea finală a războiului. 


Chiar dacă la început a existat „o strânsă legătură sufletească şi coeziune între ostaşii de toate 
gradele”, în special la unităţile bine instruite şi cu o educaţie ostăşească desăvârşită, moralul a fost 
influenţat şi de comparatiile făcute cu condiţiile total diferite în care lupta aliatul german. 


- Moralul trupelor a fost influenţat şi de vestile aduse din tara, unde „viaţa este scumpă şi foarte multă 
lume, în special tineri, nici nu ştiu că este război. Se spunea ca în timp ce unii se imbogatesc pe 
seama familiilor celor plecaţi, ei mor pe câmpul de luptă”. 


- Comandanții au mai constatat şi „lipsa totală de înţelegere a eforturilor noastre, nu pentru cucerirea 
Odessei propriu-zis, ci pentru stârpirea bolşevismului la el acasă. Soldaţii n-au fost pregătiţi 
moraliceşte pentru această înțelegere. Faptul că la începutul campaniei li s-a spus că luptăm pentru 
recucerirea Basarabiei şi Bucovinei, odată ajunşi la Nistru se aşteptau la terminarea războiuilui. 
Majoritatea spun că nu Odessa ne trebuie, ci Ardealul. Argumentul că drumul spre Cluj trece prin 
Odessa era primit cu foarte mult scepticism. Se poate spune deşi şi aceasta cu certitudine că trupa şi 
chiar parte din ofițeri nu au fost pregătiți moraliceşte pentru înțelegerea eforturilor şi contribuţiei 
noastre pentru stârpirea bolşevismului”. 


Mari deficienţe s-au manifestat şi în domeniul logistic, de neacceptat în condiţiile în care frontul se 
afla lângă Nistru, lângă graniţă, şi nu în Caucaz sau la Stalingrad. 


- Deşi insuficienţa hranei a găsit în general înţelegere la soldaţi (căci ofiţerii şi subofiterii „se 
descurcau”), oboseala determinată de eforturile mari ce trebuiau făcute în luptele aproape continui a 
contribuit la slăbirea forţei fizice a ostaşilor şi indirect la slăbirea moralului acestora. La aceasta s-a 
adăugat şi constatarea diferenţei faţă de condiţiile în care lupta soldatul german. 


- Constatarea faptului că germanii transportau şi caii bolnavi cu maşinile a dus la apariţia unor glume 


XX 1 


extrem de dureroase, de felul: „Mai bine cal în armata germană decât soldat în armata română”. 


- Tristă a fost şi constatarea făcută de medicul unui batalioan român: „Lupta prelungită, continuă, a 
scăzut mult moralul trupei. Batalionul 3/Regimentul 32 dorobanţi nu a fost schimbat de pe poziţie de 
3-4 săptămâni. În tot acest timp ofițerii şi trupa nu s-au spălat şi nu s-au primenit. Starea de încordare 
continuă, hrana redusă, paduchii, rufele rupte şi foarte murdare, murdăria corporală, toate acestea au 
constituit cauză principală de micşorare a moralului. În ce armată până şi ofițerii inferiori şi superiori 
au păduchi şi se deparazitează cu mâna, ca orice vagabond de pe marginea drumului ?”. 


În aceste condiţii, colonelul Radu Dinulescu, şeful Secţiei 2 din Marele Stat Major, conchidea, pe 
bună dreptate: „Nu se pot cere unui ostaş român calităţile soldatului german atât timp cât nu esta pus 
cel putin în condițiuni apropiate de pregătirea de război, dotare, echipare, tratament etc.”. 


Între cauzele care au influenţat negativ moralul militarilor români, colonelul Radu Dinulescu mai 
consemna: 


- lipsa de antrenament sportiv a soldatului şi a ţăranului român” (sportul cultivă abilitatea, curajul, 
combativitatea etc.); 


- lipsa de spirit ofensiv în doctrina de război a românilor; 
- educaţia din ultimii 20 de ani a românului; 
- tendinţa de a fi influenţaţi de zvonuri şi uneori chiar de panică; 


- anunţarea că după ocuparea Odessei se va demobiliza, fapt care a dus la o pronunțare a instinctului 
de conservare a individului, pentru a se întoarce în adevăr acasă, şi de aici tendinţa de a sta mai mult 
în defensivă, sau chiar de a da înapoi; 


- lipsa în genere a unei comportări care să cultive cât mai mult personalitatea, demnitatea, încrederea 
de sine, combativitatea, curajul, spiritul de iniţiativă ale ofițerului şi soldatului. Uneori aceştia sunt 
trataţi neomeneste şi injositi. lar cei deprinşi să fie coborâti şi pälmuiti de comandanții lor sunt gata 
educați să fie bătuţi şi de inamic”; 


- lipsa unei energii adevărate la unii ofiţeri şi subofiteri. De multe ori energia este confundată cu faptul 
de a deveni foarte nervos, de aşi pierde cumpătul, de a striga, de a insulta şi în special de a înjura, 
bineînţeles fără a se obţine prin aceasta cele mai bune rezultate”; 


- egoismul nestăpânit al unor ofiţeri, manifestat adesea în faţa soldaţilor prin tendinţa spre bunul trai, 
în perioada de înaintare în Basarabia şi Ucraina, şi tendinţa de jaf şi distrugere a unor soldaţi, au dus 
de asemenea la slăbirea solidarităţii şi la o oarecare dezagregare morală a sufletului oştirii. S-au 
constatat cazuri când soldaţii au jefuit chiar pe proprii ofiţeri, morţi în luptă”; 


- lipsa de pregătire morală în vederea continuării războiului dincolo de graniţă („Majoritatea soldaţilor 
spun că nu Odessa ne trebuie, ci Ardealul. Argumentul că drumul spre Cluj trece prin Odessa era 
primit cu foarte mult scepticism); 


- egoismul nestăpânit al unor ofiţeri, manifestat adesea în faţa soldaţilor prin tendinţa spre bunul trai 
în perioada de înaintare în Basarabia şi Ucraina şi tendinţa de jaf şi distrugere a unor soldaţi au dus, 
de asemenea, la slăbirea solidarităţii şi la o oarecare dezagregare morală a sufletului oştirii” - 
consemna şeful Secţiei 2 informaţii - etc. 


Cunoscând foarte bine greşelile săvârşite în bătălia de la Odessa, mareşalul lon Antonescu a înţeles 
că aşa nu se mai putea continua, şi a decis: „Trebuie luat de la capăt şi lucrat serios”. In concepţia sa, 
aceasta însemna: 


- „În Marele Stat major trebuie un suflu nou de energie, de conştiinţă, de muncă pe brânci, de acţiune 
coordonată, încadrată, condusă. 


- Trebuie păstraţi în capul marilor unităţi - corp de armată şi divizie - şi unităţilor, numai comandanţi 
care trebuie să aibă nu numai cap dar şi suflet şi energie şi spirit de muncă şi de conştiinţă, care să 
servească nu numai de exemplu, dar şi să antreneze, mai ales să antreneze pe toţi la o muncă 
raţională, organizată, pregătiră, animată. 


- Trebuie ca pregătirea şi antrenamentul subofiterilor şi a ofiţerilor sa fie astfel făcută încât ei să-şi 
dezvolte elanul, vigoarea şi priceperea şi conştiinţa pe care o au la începutul carierei lor şi pe care o 
pierd din cauza lipsei de metodă, răului exemplu, nedreptatilor, nerecompensării celor merituosi, 
nepedepsirea celor vinovaţi et.,etc. de care se lovesc în unităţi de la primii paşi făcuţi în cariera lor. 


- În sfârşit trebuie o instruire serioasă şi o încadrare completă a soldaţilor. Fără încadrare şi fără 
instructie serioasă armamentul nu poate fi folosit oricât suflet s-ar pune pe câmpul de luptă - şi s-a 
pus pentru înlăturarea dezastrului pe care l-a provocat fapta greşelilor făcute din timp de pace. 


- Şi mai presus de toate trebuie continuitate în organizare, comandă, instrucţie, atiune etc.etc.”. 


După ce arăta că toţi comandanții trebuie să ia la cunoştinţă de concluziile analizei bătăliei de la 
Odessa, lon Antonescu ordona să se facă „un plan de acţiune serioasă pentru remedierea relelor, 
înlăturarea cauzelor şi reînceperea unei vieţi sănătoase, de muncă şi de cinste ostăşească şi virilă în 
armată”. 


Prezentarea câtorva din aspectele negative despre bătălia de la Odessa, semnalate în documentele 
timpului, nu înseamnă în vreun fel ignorarea aspectelor pozitive din activitatea comandamentelor şi 
trupelor, a bravurii şi sacrificului de sacrificiu manifestat de militarii Armatei 4 pe câmpul de luptă. Ele 
s-au dorit a fi doar o simplă, dar serioasă atragere atenţie asupra neîmplinirilor apărute în plan militar 
în timp de război, dar şi la pace. Şi nu trecuse nici o jumătate de an de la declanşarea războiului... 

